 OBRAZLOŽENJE UZ PRIJEDLOG I. IZMJENA I DOPUNA FINANCIJSKOG PLANA DJEČJEG VRTIĆA POŽEGA ZA 2026. GODINU 

1. UVOD

Financijski plan Dječjeg vrtića Požega za 2026. godinu (u daljnjem tekstu: DV Požega) usvojilo je Upravno vijeće na 2. sjednicI, dana 30. prosinca 2025. godine u iznosu 3.522.840,00 EUR.

Zakonska osnova za donošenje Izmjena i dopuna financijskog plana DV Požega za 2026. godinu je u odredbama Zakona o proračunu (Narodne novine, broj: 144/21.).

 OBRAZLOŽENJE PRIHODA I PRIMITAKA, RASHODA I IZDATAKA – OPĆI DIO

2. PRIHODI I PRIMICI PO EKONOMSKOJ KLASIFIKACIJI

2.1 PRIHODI POSLOVANJA

I. Izmjenama i dopunama financijskog plana DV Požega za 2026. godinu planirani prihodi poslovanja iznose 3.583.340,00 EUR.

Plan i promjena poslovanja po skupinama 

	KONTO
	VRSTA PRIHODA
	PLAN
	PROMJENA
	I.REBALANS

	6
	Prihodi poslovanja
	3.522.840,00
	40.250,00
	3.563.090,00

	63
	Pomoći iz inozemstva i od subjekata unutar općeg proračuna
	33.140,00
	0,00
	33.140,00

	65
	Prihodi od upravnih i administrativnih pristojbi, pristojbi po posebnim propisima i naknada
	693.800,00
	38.400,00
	729.200,00

	66
	Prihodi od prodaje proizvoda i robe te pruženih usluga i prihodi od donacija
	900,00
	1.850,00
	2.750,00

	67
	Prihodi iz nadležnog proračuna i od HZZO-a temeljem ugovorenih obveza
	2.490.000,00
	0,00
	2.490.000,00

	68
	Kazne, upravne mjere i ostali prihodi
	3.000,00
	0,00
	3.000,00


U strukturi prihoda prema ekonomskoj klasifikaciji došlo je do promjene u odnosu na financijski plan DV Požega i to u iznosu od 40.250,00 EUR.

U strukturi prihoda poslovanja najveći udio čine prihodi iz nadležnog proračuna i od HZZO-a tj. Osnivača DV Požega temeljem ugovornih obveza u iznosu od 2.490.000,00 EUR, zatim prihodi od upravnih i administrativnih pristojbi, pristojbi po posebnim propisima i naknada u iznosu od 729.200,00 EUR, prihodi od pomoći iz inozemstva i od subjekata unutar općeg proračuna u iznosu od 33.140,00 EUR te prihodi od prodaje proizvoda i robe te pruženih usluga i prihodi od donacija kao i prihodi od kazni, upravnih mjera i ostalih prihoda u iznosima po 5.750,00 EUR. 

Povećanje prihoda odnosi se na izvor 4.3.2 Ostali prihodi za posebne namjene zbog nadogradnje centralnog objekta i očekivanog većeg broja upisane djece, a iznosi 38.400,00 EUR, zatim povećanje na izvoru 5.0.111 Pomoći iz državnog proračuna kroz opće prihode i primitke proračunskog korisnika zbog navedenog većeg broja upisane djece do kraja 2026. godine, a iznosi 22.400,00 EUR. Povećanje prihoda je planirano i na izvoru 3.1.1. Vlastiti prihodi PK u iznosu od 1.850,00 EUR zbog planiranog prihoda od viška proizvedene električne energije u 2025.
3. RASHODI I IZDACI PO EKONOMSKOJ KLASIFIKACIJI

3.1 RASHODI POSLOVANJA

Plan i promjena poslovanja po skupinama 

	KONTO
	VRSTA RASHODA
	PLAN
	PROMJENA
	I.REBALANS

	
	UKUPNI RASHODI I IZDACI
	3.522.840,00
	+62.650,00
	3.585.490,00

	3
	Rashodi poslovanja
	3.517.060,00
	+62.650,00
	3.579,710,00

	31
	Rashodi za zaposlene
	3.115.590,00
	0,00
	3.115.590,00

	32
	Materijalni rashodi
	401.350,00
	62.640,00
	463.990,00

	34
	Financijski rashodi
	120,00
	10,00
	130,00

	4
	Rashodi za nabavu nefinancijske imovine
	5.780,00
	0,00
	5.780,00

	42
	Rashodi za nabavu proizvedene dugotrajne imovine
	5.780,00
	0,00
	5.780,00


I. Izmjenama i dopunama financijskog plana DV požega za 2026. godinu planirani rashodi poslovanja iznose 3.585.490,00 EUR.

U odnosu na financijski plan, uvećani su materijalni rashodi u iznosu od 62.640,00 EUR tj. 15,6% te ukupno iznose 463.990,00 EUR.

Financijski rashodi su povećani u iznosu od 10,00 EUR tj. 8,33% i iznose 130,00 EUR. 
3.2. RASHODI ZA NABAVU NEFINANCIJSKE IMOVINE

Rashodi za nabavu nefinancijske imovine I. rebalansom iznose 5.780,00 EUR.

4. RAČUN PRIHODA I RASHODA PREMA IZVORIMA FINANCIRANJA 

U odnosu na financijski plan došlo je do promjene planiranih prihoda prema izvorima financiranja te su prihodi uvećani za 38.100,00 EUR međutim i dalje najveći izvor financiranja su opći prihodi i primici u iznosu od 2.490.000,00 EUR, zatim prihodi za posebne namjene u iznosu od 732.200,00 EUR, pomoći u iznosu od 33.140,00 EUR te vlastiti prihodi u iznosu od 2.250,00 EUR i donacije u iznosu od 500,00 EUR.

Prema izvorima financiranja najveći dio rashoda je planiran iz općih prihoda i primitaka i to u iznosu od 2.490.000,00 EUR, zatim slijede prihodi za posebne namjene u iznosu od 732.200,00 EUR, pomoći u iznosu od 33.140,00 EUR te slijede vlastiti prihodi 2.250,00 EUR i donacije 500,00 EUR. 

5.  RASHODI PREMA FUNKCIJSKOJ KLASIFIKACIJI

Prema funkcijskoj klasifikaciji, I. rebalansom rashodi za 2026. godinu su planirani za predškolsko i osnovnoškolsko obrazovanje u iznosu od 3.585.490,00  EUR, što je za 1,77 % manje u odnosu na početni financijski plan. 

6.  PRENESENI VIŠAK ILI MANJAK


I. izmjenama i dopunama financijskog plana DV Požega ukupno planirani prihodi i primici u 2026. godini iznose 3.583.340,00 EUR, a rashodi i izdaci iznose isto toliko. Ostvareni manjak iz prethodne godine nije uvršten jer je to metodološki manjak.
POSEBNI DIO 
Glava 00603 Javne ustanove predškolskog odgoja
Proračunski korisnik 32738 – Dječji vrtić Požega

3000 REDOVNA DJELATNOST
Dječji vrtić Požega je ustanova predškolskog odgoja koja djeluje od 1992. godine. U Dječjem vrtiću ostvaruje se program njege, odgoja, obrazovanja, zdravstvene zaštite, prehrane i socijalne skrbi o djeci predškolske dobi, programi odgoja i obrazovanja djece u godini prije polaska u osnovu školu, program ranog učenja stranih jezika i drugi programi umjetničkog, kulturnog, vjerskog i sportskog sadržaja.
Cilj je osigurati razvoj sustava odgoja, obrazovanja i znanosti kroz unaprjeđenje sustava predškolskog odgoja.
Zakonska osnova za uvođenje programa:

· Zakon o predškolskom odgoju i obrazovanju (Narodne novine, broj: 10/97., 107/07., 94/13., 98/19 i 57/22., 101/23),

· Zakon o ustanovama (Narodne novine, broj: 76/93., 29/97., 47/99., 35/08., 127/19. i 151/22.),

· Prijedlog koncepcije razvoja predškolskog odgoja (Glasnik Ministarstva kulture i prosvjete br.7/8 1991.),

· Programsko usmjerenje odgoja i obrazovanja predškolske djece (Glasnik Ministarstva kulture i prosvjete 7/8 1991.),

· Državni pedagoški standard predškolskog odgoja i naobrazbe (Narodne novine, broj: 63/08. i 90/10.),

· Zakon o financiranju jedinica lokalne uprave i samouprave (Narodne novine, broj: 127/17, 138/20., 151/22. i 114/23.) i

· Pravilnik o sadržaju i trajanju programa predškole (Narodne novine, broj: 107/2014.).

· Statut – poveznica (https://www.djecjivrticpozega.hr/images/dokumenti/sluzbeni-dokumenti/Statut_Dječjeg_vrtića_Požega_potpuni_tekst.pdf).

	Program 3000 redovna djelatnost
	PLAN
	PROMJENA
	I. REBALANS

	Aktivnost 300007 osnovna aktivnost dječjeg vrtića požega DJELATNOST PREDŠKOLSKOG ODGOJA
	3.522.840,00
	62.650,00
	3.858.490,00


Osnovna aktivnost predškolskog odgoja - odnosi se na troškove neophodne za redovno obavljanje djelatnosti (plaće te ostala materijalna prava za sto deset (110) zaposlenika, troškovi za prijevoz predškolske djece iz prigradskih naselja do Dječjeg vrtića Požega, te ostali materijalni i financijski troškovi i troškovi za nabavu nefinancijske imovine.

	Ključna aktivnost za provedbu mjere
	Pokazatelj rezultata 
	Polazna vrijednost
	PLAN
	PROMJENA
	I.

REBALANS

	Udio djece obuhvaćen kraćim programom učenja engleskog jezika i informatike u ukupnom broju upisane djece
	Broj djece obuhvaćene kraćim programom engleskog jezika i informatike
	0
	85
	0
	85

	Usklađenost s Državnim pedagoškim standardom  
	Broj djece u skupini u odnosu na broj odgojitelja
	0
	33/2
	-15/0
	18/2











